I Norge har slagordet ofte blitt brukt i valgkampsammenheng av de borgerlige partienes ungdomsorganisasjoner. I 1980-årene ble slagordet brukt på kampanjemateriell som støttet norsk NATO-medlemskap. For Unge Høyre var «Heller død enn rød» et yndet slagord i valgkampen før stortingsvalgene både i 2005 og 2009. Unge Høyre valgte etter massedrapene på Utøya i 2011 å gå helt bort fra dette slagordet.